8. 7. 85 Επίσημη Εφημερίδα των Ευρωπαϊκών Κοινοτήτων Αριθ. C 169/1 
II 
(Προπαρασκευαστικές πράξεις) 
ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ 
Γνωμοδότηση για την ένατη έκθεση της επιτροπής στο Συμβούλιο - Ευρωπαϊκό ταμείο Περιφερειακής 
Ανάπτυξης 
(85/C 169/01) 
Στις 5 Οκτωβρίου 1984, η Επιτροπή των Ευρωπαϊκών Κοινοτήτων αποφάσισε, σύμφωνα με το άρθρο 
198 της συνθήκης για την ίδρυση της Ευρωπαϊκής Οικονομικής Κοινότητας, να ζητήσει τη 
γνωμοδότηση της ΟΚΕ για την ένατη έκθεση της Επιτροπής στο Συμβούλιο - Ευρωπαϊκό Ταμείο 
Περιφερειακής Ανάπτυξης. 
Το Τμήμα Περιφερειακής Ανάπτυξης, στο οποίο ανατέθηκε η προετοιμασία των σχετικών εργασιών, 
υιοθέτησε τη γνωμοδότηση του στις 15 Μαρτίου 1985, με βάση την εισηγητική έκθεση της Quigley. 
Η Οικονομική και Κοινωνική Επιτροπή (ΟΚΕ), κατά την 226η σύνοδο ολομέλειας της, συνεδρίαση της 
24ης Απριλίου 1985, υιοθέτησε ομόφωνα και με 2 αποχές την ακόλουθη γνωμοδότηση: 
1. Εισαγωγή 
1.1. Η ΟΚΕ συγχαίρει την Επιτροπή για τη σαφήνεια και 
τήν παρουσίαση της ένατης ετήσιας έκθεσης του Ευρωπαϊκού 
Ταμείου Περιφερειακής Ανάπτυξης (ΕΤΠΑ). Ενσωματώνει 
μια μεγάλη ποσότητα προσεκτικά διαρθρωμένης πληροφό­
ρησης που είναι βατή και εύχρηστη, πράγμα το οποίο 
αντικατοπτρίζεται από την οργάνωση του κειμένου που 
συνοδεύεται από πολλούς πίνακες και στοιχεία: η ΟΚΕ 
εκφράζει την ικανοποίηση της για το μεγάλο αριθμό βελτιώ­
σεων που σημειώθηκαν τα τελευταία χρόνια όπου αφορά την 
παρουσίαση των κειμένων προκειμένου να επιτευχθεί αυτό το 
υψηλό επίπεδο. 
1.2. Η έκθεση πρέπει να εξετασθεί στο πλαίσιο του κύριου 
στόχου του Ταμείου ο οποίος συνίσταται στη διόρθωση των 
κυρίων ανισοτήτων που υφίστανται στις περιοχές της Κοινό­
τητας. Η ΟΚΕ επισημαίνει ότι, από τη σύσταση του Ταμείου 
κατά το 1975, οι περιφερειακές διαφορές στον τομέα της 
ανεργίας και των εισοδημάτων, που αποτελεί μια από τις 
κύριες εκδηλώσεις της περιφερειακής ανισότητας, έχουν 
αυξηθεί. 
1.3. Η ΟΚΕ σημειώνει επίσης ότι το πρόβλημα ενδέχεται 
να επιδεινωθεί στο μέλλον. Παρά το γεγονός ότι η οικονομία 
της Κοινότητας φαίνεται να έχει σταθεροποιηθεί, δεν αναμέ­
νεται να υπάρξει ικανοποιητική αύξηση ώστε να αναχαιτισθεί 
η επιδείνωση που άρχισε το 1979. Έτσι, κοντά στο γενικό 
πρόβλημα της περιφερειακής ανεργίας που προέρχεται από 
την ανεπαρκή συνολική ζήτηση και την υπανάπτυξη βασικών 
τομέων της βιομηχανίας θα υπάρξει μια συνεχής ανάγκη 
διαρθρωτικών προσαρμογών σε βιομηχανικούς τομείς όπως 
της υφαντουργίας, των ναυπηγικών εργασιών, της χαλυ­
βουργίας και της μηχανικής. Με την περαιτέρω διεύρυνση της Κοινότητας το 1986, το περιφερειακό πρόβλημα θα 
καταστεί πιο έντονο και πιο σοβαρό. 
1.4. Ενώ συμφωνεί με την έκθεση στην οποία αναγνωρί­
ζονται οι ανάγκες τόσο των υπανάπτυκτων περιφερειών όσο 
και εκείνων που βρίσκονται σε βιομηχανικό μαρασμό, η ΟΚΕ 
ωστόσο ζητά πάλι να υιοθετηθεί μια πιο αποτελεσματική 
πολιτική προκειμένου να αντιμετωπισθούν όλα τα περιφερει­
ακά προβλήματα, η οποία θα περιλαμβάνει χορήγηση οικο­
νομικών πόρων ανάλογων προς το αυξανόμενο μέγεθος 
τους. 
1.5. Η ΟΚΕ θεωρεί ότι μια αποτελεσματικότερη χρήση 
τόσο των ανθρώπινων όσο και των χρηματοδοτικών πόρων 
μπορεί να βοηθήσει στη μείωση των περιφερειακών ανισοτή­
των: 
— πρώτον, θα πρέπει να δοθεί η δυνατότητα στους κατοί­
κους των περιφερειών να διαδραματίζουν κυρίαρχο ρόλο 
στη διαμόρφωση του μέλλοντος τους. Ο νέος κανονισμός 
ΕΤΠΑ 0) με τις διατάξεις του για τη συμμετοχή των 
περιφερειών, το τοπικό δυναμικό και τον προγραμματι­
σμό, προσφέρει ένα καταλληλότερο μέσο για την επίτευξη 
αυτού του στόχου, αρκεί να εφαρμοστεί με τέτοιο τρόπο 
ώστε να προωθηθεί η ανάπτυξη της περιφερειακής 
αυτοδυναμίας και της τοπικής συμμετοχής και αρκεί 
κάθε περιοχή να αντιμετωπίζεται σε σχέση με τα ίδια της 
τα προβλήματα. Η ΟΚΕ πιστεύει ότι η Επιτροπή, που 
διαθέτει τώρα περισσότερες ευκαιρίες για να επηρεάσει 
την περιφερειακή πολιτική, οφείλει να επιμείνει ότι οι 
δράσεις που καλύπτονται από τον κανονισμό θα πρέπει 
να αξιολογούνται με βάση τέτοια κριτήρια μάλλον παρά 
να σκοπεύουν στην υλοποίηση γενικότερων εθνικών στό­
χων 
(>) ΕΕ αριθ. L 169 της 28. 6. 1984. 
Αριθ. C 169/2 Επίσημη Εφημερίδα των Ευρωπαϊκών Κοινοτήτων 8. 7. 85 
— δεύτερο, με τον προσεκτικό προσδιορισμό των στόχων 
του Ταμείου και την εκτίμηση της επιτυχίας στην κατα­
νομή των πόρων για την υλοποίηση τους, θα καταστεί 
δυνατή η αποτελεσματικότερη χρήση των χρηματοδοτι­
κών πόρων. Δράσεις βασισμένες στα όσα προτείνονται 
στο νέο κανονισμό θα αποτελέσουν το παράδειγμα μιας 
καλής αρχής. Η ΟΚΕ θεωρεί ωστόσο ότι η αναλυτική 
λειτουργία χρειάζεται να επεκταθεί και να αναπτυχθεί 
σημαντικά προκειμένου να μεγιστοποιηθεί η απόδοση 
των επενδύσεων του Ταμείου και να υπάρξει μια βάση για 
τη διαμόρφωση της μελλοντικής πολιτικής. 
2. Ένατη έκθεση 
2.1. Για να βοηθηθεί η αποκατάσταση της περιφερειακής 
ισορροπίας, η ένατη ετήσια έκθεση δείχνει ότι οι χορηγήσεις 
του ΕΤΠΑ κατά το 1983 ήταν ύψους 2 010 εκατομμυρίων 
ECU, μια δηλαδή πραγματική αύξηση 7,5 % σε σχέση με τον 
προηγούμενο χρόνο. Από το ποσό αυτό, 100 εκατομμύρια 
ECU χορηγήθηκαν για ειδικά κοινοτικά μέτρα: η χορήγηση 
αυτή δεν διατέθηκε στο ακέραιο και, συνεπώς, ένα μέρος της 
χρησιμοποιήθηκε για μέτρα υποστήριξης. Περισσότερο από 
το 95 °7Ό της συνδρομής αυτής χορηγήθηκε σε πέντε κράτη 
μέλη (στην Ιταλία, το Ηνωμένο Βασίλειο, τη Γαλλία, την 
Ελλάδα και την Ιρλανδία) με αποτέλεσμα το Vs των περιφε­
ρειών της Κοινότητας να λάβει τα % της συνολικής βοήθειας. 
Οι περιοχές που έχουν προτεραιότητα στο καθεστώς της 
περιφερειακής πολιτικής (το Mezzogiorno, η Γροιλανδία, η 
Ιρλανδία, η Βόρεια Ιρλανδία, οι υπερπόντιες περιοχές της 
Γαλλίας και η Ελλάδα) έλαβαν 64,1% της συνδρομής του 
ΕΤΠΑ το 1983 σε σύγκριση με 60,6% το 1982. 
2.2. Η ΟΚΕ επικροτεί την αύξηση του μεγέθους και της 
γεωγραφικής συγκέντρωσης των παροχών του Ταμείου στις 
περιφέρειες προτεραιότητας. Παρατηρεί, ωστόσο, ότι η κατά 
κεφαλή συνδρομή είναι μεγαλύτερη σε ορισμένες δίχως 
προτεραιότητα περιοχές. Καταρχήν, αυτό είναι ιδιαίτερα 
δυσάρεστο και ζητά από την Επιτροπή να εξετάσει πώς 
συνέβη. 
2.3. Η ΟΚΕ ανησυχεί επίσης για το γεγονός ότι σχεδόν τα 
9Λο των χορηγήσεων του ΕΤΠΑ κατά το 1983 δαπανήθηκαν 
για τη χρηματοδότηση σχεδίων στον τομέα των έργων 
υποδομής, κυρίως στον τομέα της ενέργειας, των υδραυλι­
κών έργων και των μεταφορών. (Η ΟΚΕ υπογραμμίζει την 
αλλαγή στην έμφαση που παρατηρήθηκε σε εργασίες που 
πραγματοποιήθηκαν κατά την περίοδο που εξετάζεται, όπου 
ο τομέας της ενέργειας πήρε την πρώτη θέση από τον τομέα 
των μεταφορών. Η μεταβολή αυτού του είδους υπογραμμίζει 
την ανάγκη για μια πιο εύκαμπτη προσέγγιση στο ζήτημα των 
έργων υποδομής που είναι αποδεκτά.) Σε μία μόνο χώρα 
δόθηκε περισσότερο από το μισό της συνδρομής του Ταμείου 
αποκλειστικά για παραγωγικές επενδύσεις στον τομέα της 
βιομηχανίας. To V10 των παροχών του Ταμείου που χορηγή­
θηκαν για παραγωγικές επενδύσεις βοήθησε στη δημιουργία 
ή τη διατήρηση 62 000 θέσεων απασχόλησης. Επιπλέον, 
χρηματοδοτήθηκαν 27 μελέτες και οι χορηγήσεις για τις 
μελέτες αυτές αποτελούν το 0,27 °7Ό των πόρων του Ταμεί­
ου. 
2.4. Κατά το 1983, η Επιτροπή πρότεινε σύμφωνα με τον 
αναθεωρημένο νέο κανονισμό του ΕΤΠΑ να αρθεί η διάκριση 
μεταξύ μέτρων υποστήριξης (ποσοστώσεις) και ειδικών 
μέτρων εκτός ποσοστώστεων. Και αντ' αυτού να υιοθετηθούν ενδεικτικές ψαλίδες χορηγήσεων στα κράτη μέλη, και με τον 
τρόπο αυτό να διατεθεί μεγαλύτερη αναλογία των πόρων του 
Ταμείου για κοινοτικά εθνικά προγράμματα. 
2.5. Η βελτίωση αυτή αποσκοπεί στο να διευκολύνει την 
πιο ολοκληρωμένη χρήση των διαφόρων κοινοτικών μέσων, 
μεγαλύτερη επιλεκτικότητα, περαιτέρω συγκέντρωση στις 
περιοχές προτεραιότητας και να δοθεί επίσης μεγαλύτερη 
έμφαση στις παραγωγικές επενδύσεις, όσον αφορά ιδίως τις 
μικρομεσαίες επιχειρήσεις. 
2.6. Συγκεκριμένα, η ΟΚΕ αποδίδει μεγάλη σημασία στις 
προτάσεις για το νέο προγραμματισμό. Εκφράζει, ωστόσο, 
ανησυχίες για την αναφερόμενη βραδύτητα στη λήψη των 
ειδικών μέτρων συνδρομής που οφείλεται σε δυσκολίες 
(ενδεχομένως τόσο από την πλευρά της Επιτροπής όσο και 
από την πλευρά των κρατών μελών) συμφωνίας με την αρχή 
που διέπει τον προγραμματισμό. Για το λόγο αυτό, η ΟΚΕ 
παρακινεί την Επιτροπή να μελετήσει κατεπειγόντως με ποιο 
τρόπο η κατάσταση αυτή μπορεί να θεραπευθεί. Η διενέργη-
ση μελετών από την Επιτροπή όσον αφορά τη χορήγηση 
πόρων στα κράτη μέλη μπορεί να προσφέρει μια χρήσιμη 
βάση για τη βελτίωση της αποτελεσματικότητας των λει­
τουργικών διαδικασιών. 
2.7. Οι πόροι του ΕΤΠΑ ισοδυναμούν με 7,6 % του γενικού 
προϋπολογισμού της Κοινότητας, ή 0,09% του ΑΕΠ σε 
αγοραίες τιμές (τιμές αγοράς). Η Επιτροπή προτείνει να 
διαπλασιασθεί η χορήγηση του ΕΤΠΑ για το 1983 σε πραγ­
ματικούς όρους κατά την περίοδο της επόμενης πενταετίας. 
Αυτό θα είχε σαν αποτέλεσμα την αύξηση των πόρων του 
Ταμείου από 0,09 97ο του κοινοτικού ΑΕΠ, το 1983, σε 0,17 %, 
το 1988. Η ΟΚΕ παρατηρεί ωστόσο ότι οι χορηγήσεις του 
Ταμείου το 1984 αυξήθηκαν μόνο κατά 6,5 % σε ονομαστική 
αξία, δηλαδή έφθασαν τα 2 140 εκατομμύρια ECU ή κατά 
1,50 % σε πραγματική αξία, πράγμα που το Τμήμα επισημαί­
νει με ανησυχία. 
2.8. Εκτός από την ανησυχητική αυτή εξέλιξη, η ΟΚΕ 
επικροτεί τις αλλαγές που προδιαγράφονται στην έκθεση. Θα 
βοηθήσουν την Κοινότητα να αντιμετωπίσει σθεναρότερα και 
αποτελεσματικότερα τα περιφερειακά της προβλήματα. 
Εντούτοις, σύμφωνα με τη γνώμη της ΟΚΕ, ακόμη και αν 
διπλασιαστούν οι χρηματοδοτικοί πόροι και βελτιωθούν οι 
διαδικασίες, θα αποδειχθούν ανεπαρκή τα μέτρα για την 
αντιμετώπιση των περιφερειακών ανισοτήτων που υφίστα­
νται, και ενδέχεται να αναπτυχθούν περιοσσότερο κατά τα 
επόμενα χρόνια, και ειδικότερα εκείνων που θα προκύψουν 
από τη διεύρυνση. 
3. Αναλυτική προσέγγιση 
3.1. Η ΟΚΕ προτείνει ωστόσο ότι θα ήταν δυνατό να 
προωθηθεί περισσότερο η μείωση των περιφερειακών ανισο­
τήτων με την υιοθέτηση μιας αναλυτικότερης προσέγγισης 
στα προβλήματα και στη λύση τους. Αυτή η προσέγγιση θα 
πρέπει να περιλαμβάνει έναν σαφέστερο προσδιορισμό των 
αντικειμενικών στόχων, μια αυστηρή εκτίμηση κατά το 
στάδιο του σχεδιασμού της ενδεχόμενης αποτελεσματικότη­
τας των χορηγήσεων που προτείνονται και μια προσεκτική 
παρατήρηση των σχεδίων και των προγραμμάτων. Η αποτε­
λεσματικότητα του Ταμείου θα βελτιωνόταν, αν υποστηρί-
8. 7. 85 Επίσημη Εφημερίδα των Ευρωπαϊκών Κοινοτήτων Αριθ. C 169/3 
ζονταν τα λιγότερα δαπανηρά σχέδια ή προγράμματα. Πιο 
συγκεκριμένα, η κύρια περιφερειακή ανισότητα που απαιτεί 
δράση από την πλευρά της Κοινότητας προέρχεται από την 
αγορά εργασίας και έχει αντίκτυπο στα ποσοστά ανεργίας. Η 
ΟΚΕ συμφωνεί ότι η μείωση της ανεργίας (ή η δημιουργία 
θέσεων απασχόλησης) παρέχει ένα κοινό κριτήριο με το 
οποίο θα μπορούσαν να εκτιμηθούν τα περισσότερα είδη 
δαπανών του Ταμείου. Ορισμένα σχέδια θα δημιουργήσουν 
θέσεις απασχόλησης βραχυπρόθεσμα. Ορισμένα άλλα θα 
βελτιώσουν τις δυνατότητες αύξησης οδηγώντας μεσοπρό­
θεσμα ή μακροπρόθεσμα στη δημιουργία θέσεων απασχόλη­
σης. 
4. Θέματα 
4.1. Οι επιπτώσεις από την υιοθέτηση μιας αναλυτικότε­
ρης προσέγγισης θα γίνουν σαφέστερες αν εξετασθούν με 
σύστημα τα ζητήματα τα οποία προκύπτουν από την έκθεση. 
Αν και χρειάζεται πιο εμπεριστατωμένη μελέτη και έρευνα 
για να διατυπωθούν οριστικά συμπεράσματα, οι παραπάνω 
— κατευθύνσεις προσφέρουν ορισμένες πολύ ενδιαφέρουσες 
επιπτώσεις της πολιτικής αυτής. 
Έργα υποδομής έναντι παραγωγικών επενδύσεων 
4.2. Στην έκθεση παρατηρείται ότι η χορήγηση των 9/10 της 
συνδρομής του Ταμείου για σχέδια έργων υποδομής είναι 
υπερβολικά υψηλή: θα ήταν επιθυμητή η αύξηση των παρα­
γωγικών επενδύσεων κατά τα 3/10, όπως προβλέπεται από τις 
διατάξεις του Ταμείου. Επιδοκιμάζοντας το συμπέρασμα 
αυτό, η ΟΚΕ αντιλαμβάνεται τις πολύ μεγάλες δυσκολίες που 
συνεπάγεται η δημιουργία παραγωγικών επενδύσεων σήμε­
ρα, ότι η ισορροπία μεταξύ 2 τύπων δραστηριότητας θα 
ποικίλει ανάλογα με τις περιστάσεις και ότι η αναγκαία και 
αυξανόμενη συγκέντρωση σε ιδιαίτερα μειονεκτικές περιο­
χές θα τείνει να αυξήσει ακόμη περισσότερο τα έργα υποδο­
μής. 
4.3. Εντούτοις, η ΟΚΕ θεωρεί ότι μια αυστηρότερη εφαρ­
μογή των δοκιμών κόστους/οφέλους και απασχόλησης θα 
μπορούσαν να επηρεάσουν τους χρήσιμους ελέγχους των 
δαπανών στον τομέα των έργων υποδομής. Η έρευνα δείχνει 
ότι όχι μόνο οι παραγωγικές επενδύσεις παρέχουν κατά 
γενικό κανόνα πολύ αποτελεσματικότερα, από άποψη κό­
στους, μέσα παροχής απασχόλησης, αλλά υπάρχει και το 
ενδεχόμενο τα έργα υποδομής, αφού παρασχεθούν, να μη 
χρησιμοποιούνται επαρκώς. Ωστόσο, πρέπει να μη λησμονεί­
ται, επίσης, ότι μπορεί να υπάρξουν καταστάσεις όπου η 
υπάρχουσα δυναμικότητα των έργων υποδομής δεν χρησιμο­
ποιείται επαρκώς, αλλά είναι εξαιρετικά δαπανηρή (π.χ. 
παραγωγή ηλεκτρισμού, με καύση πετρελαίου), ώστε μια νέα 
επένδυση θα μπορούσε να αποφέρει σημαντικά οφέλη με τη 
μορφή χαμηλότερων τιμών στη βιομηχανία και τους κατανα­
λωτές. Κατά συνέπεια, χρειάζεται εμπεριστατωμένη μελέτη 
του κόστους και του οφέλους των ατομικών σχεδίων. 
4.4. Έχει σημασία επίσης να αναγνωρισθεί ότι τα σχέδια 
στο βιομηχανικό τομέα δεν παράγουν αναγκαστικά πρόσθε­
τες θέσεις απασχόλησης, δηλαδή ένας ορισμένος αριθμός 
θέσεων απασχόλησης μπορεί να δημιουργηθεί και αν δεν 
χορηγηθεί συνδρομή. Έτσι, υπάρχουν ειδικές επενδύσεις που 
θα πρέπει να αξιολογούνται πάντοτε σε σχέση με τις εκτιμή­
σεις των πραγματικών πρόσθετων θέσεων απασχόλησης. Επιπλέον, η συνδρομή στη βιομηχανία στηρίζεται συχνά στην 
υπόθεση ότι η δημιουργία απασχόλησης θα διαρκέσει απε­
ριόριστα. Η έρευνα έχει αποδείξει ότι η διάρκεια της απα­
σχόλησης ποικίλλει σε μεγάλο βαθμό, με ένα μέσο όρο οκτώ 
περίπου χρόνων. Διατυπώνεται η γνώμη ότι ένα υψηλότερο 
ποσοστό συνδρομής θα μπορούσε να δικαιολογηθεί για 
σχέδια στα οποία περιλαμβάνεται έρευνα, ανάπτυξη της 
παραγωγής και έρευνα της αγοράς από ό,τι τα σχέδια που 
αποβλέπουν στην επέκταση βιομηχανικών εγκαταστάσεων 
που ενδέχεται να διαρκέσουν λιγότερο. Το συμπληρωματικό 
κριτήριο απασχόλησης δικαιολογεί πλήρως επίσης την παρο­
χή συνδρομής σε εμπορικές υπηρεσίες και στον τουρισμό. 
Δημιουργία θέσεων απασχόλησης 
4.5. Η ΟΚΕ πιστεύει ότι απαιτούνται εντατικότερες προ­
σπάθειες για να αυξηθούν οι παραγωγικές επενδύσεις. Κάτω 
από τις παρούσες συνθήκες της οικονομικής στενότητας, θα 
μπορούσαν να γίνουν πολλά με την υιοθέτηση μιας περισσό­
τερο αναλυτικής προσέγγισης ως προς το γενικότερο ζήτημα 
της δημιουργίας θέσεων απασχόλησης στα πλαίσια του 
ΕΤΠΑ. Δεν υπάρχουν αρκετά στοιχεία ως προς την αποτε­
λεσματικότητα των κινήτρων και μεθόδων που υπάρχουν, τη 
χρηματική αξία που αντιπροσωπεύουν, την ανθεκτικότητα 
στο χρόνο των θέσεων απασχόλησης που δημιουργούν, τη 
συμβολή των διαφόρων τομέων και κατηγοριών βιομηχανί­
ας, ή τα εμπόδια που πρέπει να αντιμετωπισθούν. Μια 
ενδελεχής μελέτη αυτών και άλλων σχετικών παραγόντων θα 
πρέπει να διευκολύνει την ανάπτυξη πολιτικών και λειτουρ­
γικών μεθόδων που έχουν ακριβώς σχεδιασθεί για να αντιμε­
τωπισθούν οι ελλείψεις και να μεγιστοποιηθεί η συμβολή των 
παραγωγικών επενδύσεων στη μείωση των περιφερειακών 
ανισορροπιών. 
4.6. Η έκθεση αφήνει να διαφανεί μια μετατόπιση της 
προσπάθειας προς την κατεύθυνση της ενίσχυσης των μι­
κρομεσαίων επιχειρήσεων (ΜΜΕ) -έναν τομέα που το 
τμήμα επιθυμεί ζωηρά να ενισχυθεί σημαντικά λόγω της 
ιδιαίτερης συμβολής που οι ΜΜΕ θα μπορούσαν να έχουν 
στην ανάπτυξη μιας περιοχής. Θα μπορούσε να συζητηθεί 
κατά πόσο αυτή η μετατόπιση έμφασης συμβαίνει επειδή η 
πρόσβαση στις κεφαλαιαγορές είναι δυσκολότερη για τις 
μικρότερες επιχειρήσεις, ή γιατί έχουν μεγαλύτερη ικανότητα 
να δημιουργούν θέσεις απασχόλησης, μια τάση να δημιουρ­
γούν μια μεγαλύτερη αναλογία πρόσθετης απασχόλησης ή 
ικανότητα να παρέχουν απασχόληση περισσότερο ανθεκτική 
στο χρόνο από τις μεγάλες επιχειρήσεις. Μια ουσιαστική 
ενημέρωση για τα θέματα αυτά με τη βοήθεια μιας εμπερι­
στατωμένης ανάλυσης θα μπορούσε να επιτρέψει τη χάραξη 
πολιτικών που έχουν ειδικά σχεδιασθεί για την πλήρη εκμε­
τάλλευση του δυναμικού του τομέα μικρομεσαίων επιχειρή­
σεων. 
Εξάλλου, όσον αφορά τη μεγαλύτερη βιομηχανία, που δεν 
αντιμετωπίζει τις ίδιες λειτουργικές δυσκολίες με τις ΜΜΕ, 
και όπου η δημιουργία θέσεων απασχόλησης θα μπορούσε να 
είναι υπερβολικά δαπανηρή, ορισμένα σχέδια θα μπορούσαν 
να δημιουργήσουν άμεσα ή έμμεσα ένα μεγάλο αριθμό 
θέσεων απασχόλησης -έμμεσα κυρίως στις ΜΜΕ. Η πολι­
τική για την ενίσχυση της δραστηριότητας αυτού του είδους 
θα πρέπει να λαμβάνει υπόψη τις σχετικές συνθήκες, συμπε­
ριλαμβανομένης της αποτελεσματικότητας των δαπανών, 
της ανθεκτικότητας στο χρόνο των θέσεων απασχόλησης και 
της συμπληρωματικότητας μεταξύ των επενδύσεων των 
χρηματικών πόρων και της υπάρχουσας οικονομικής και 
κοινωνικής διάρθρωσης των περιφερειών. 
Αριθ. C 169/4 Επίσημη Εφημερίδα των Ευρωπαϊκών Κοινοτήτων 8. 7. 85 
4.7. Η ΟΚΕ κρίνει ότι η Επιτροπή, στην προσπάθεια 
ενίσχυσης των παραγωγικών επενδύσεων, θα πρέπει να ασκεί 
διάκριση υπέρ αυτών των δραστηριοτήτων για τις οποίες έχει 
εξασφαλισθεί σαφής αιτιολόγηση που υποστηρίζεται από τα 
κατάλληλα στοιχεία. Ένα σημαντικό ζήτημα είναι κατά 
πόσο θα μπορούσαν να αλληλοσυμπληρώνονται οι διάφορες 
πλευρές της παραγωγής επένδυσης. Το υπολογιζόμενο κό­
στος κεφαλαίου για κάθε πρόσθετο χρόνο απασχόλησης θα 
μπορούσε να εξασφαλίσει ένα γενικό κριτήριο για την 
αξιολόγηση της αποτελεσματικότητας των δαπανών. 
Νέες πρωτοβουλίες 
4.8. Ένας αριθμός νέων πρωτοβουλιών που περιγράφο­
νται στην έκθεση, η οποία αποδίδει ιδιαίτερη βαρύτητα στα 
οφέλη τα οποία θα προέλθουν από τις συντονισμένες δρα­
στηριότητες των διαφόρων διαρθρωτικών ταμείων. Τα πρό­
τυπα σχέδια ολοκληρωμένων ενεργειών στο Μπέλφαστ και 
τη Νάπολη, τα ολοκληρωμένα αναπτυξιακά προγράμματα 
για τα Western Isles και τη Lozere καθώς και τα ολοκληρω­
μένα μεσογειακά προγράμματα, πρόταση που αντιμετωπίζει 
ακόμη δυσκολίες, παρά το γεγονός ότι η ΟΚΕ έχει επανει­
λημμένα ζητήσει την εφαρμογή της, αποτελούν μια από τις 
σημαντικότερες εξελίξεις των δραστηριοτήτων του Περιφε­
ρειακού Ταμείου. Η λογική αυτών έγκειται στο ότι, με την 
ανάπτυξη ενός συνεκτικού προγράμματος στο οποίο οι 
δραστηριότητες διαφόρων κοινοτικών μέτρων είναι συντο­
νισμένες, η συνδυασμένη επίδραση θα είναι μεγαλύτερη από 
αυτή που θα προέκυπτε από μεμονωμένες προσπάθειες. Στην 
έκθεση, ωστόσο, δεν περιέχονται εκτιμήσεις της συνέργειας 
που δημιουργείται από τις ολοκληρωμένες δραστηριότητες. 
Η ΟΚΕ προτείνει να εκπονηθεί μια μελέτη για την οικονομική 
επίδραση των διαφόρων σχεδίων, στην οποία θα περιλαμβά­
νονται εκτιμήσεις των αποτελεσμάτων της συνεργασίας, της 
πρόσθετης δημιουργίας θέσεων αποσχόλησης και του κό­
στους του Ταμείου για τη δημιουργία κάθε έτους απασχόλη­
σης. Η ΟΚΕ, που από την αρχή έχει δείξει σημαντικό 
ενδιαφέρον για τις ολοκληρωμένες προτάσεις μπορεί να 
διαδραματίσει εδώ έναν ορισμένο ρόλο. 
4.9. Το αποτέλεσμα τέτοιων μελετών προφανώς θα ήταν 
ανεκτίμητης αξίας για τρν προσδιορισμό της μελλοντικής 
πολιτικής σε σχέση με τις ολοκληρωμένες ενέργειες και τη 
μεγιστοποίηση της ανάπτυξης των πόρων. 
4.10. Επιπλέον, η ΟΚΕ επικροτεί την αυξανόμενη τάση 
που επισημαίνεται στην έκθεση για την πορεία των μελετών 
που γίνονται πριν από την ανάληψη ολοκληρωμένων ενεργει­
ών και θα πρότεινε ότι, στο μέτρο που οι μελέτες αυτές 
προσδιορίζουν τις συγκεκριμένες ανάγκες, θα ήταν λογικό 
και επιθυμητό να διατεθούν οι κατάλληλες δυνάμεις και 
πόροι που θα εξασφαλίσουν σε κάθε μελλοντικό πρόγραμμα 
ολοκληρωμένων ενεργειών την αντιμετώπιση των αναγκών 
εκείνων. 
Μελέτες 
4.11. Όσον αφορά το γενικότερο θέμα των μελετών, είναι 
απαραίτητο, σαν μέρος οποιασδήποτε πολιτικής που απο­
σκοπεί στην μεγιστοποίηση του οφέλους που προέρχεται από τις πηγές του ΕΤΠΑ, να γίνεται ολοένα και μεγαλύτερη 
χρήση της δυνατότητας που υφίσταται για την πραγματοποί­
ηση μελετών πριν να αναληφθούν δραστηριότητες από το 
Ταμείο. Επιπλέον, η κύρια ώθηση που δίνεται από τη 
γνωμοδότηση αυτή έγκειται στο ότι εκφράζει την ανάγκη 
μιας πολύ μεγαλύτερης παρακολούθησης των αποτελεσμά­
των από την πλευρά της Επιτροπής και τη χάραξη μιας 
πολιτικής με βάση τις σχετικές διαπιστώσεις. 
Προγράμματα επίδειξης 
4.12. Με την προτεινόμενη αύξηση των πόρων του Ταμείου 
η Επιτροπή θα πιεσθεί να αναλάβει νέες πρωτοβουλίες στον 
τομέα της περιφερειακής πολιτικής. Η πείρα έχει δείξει ότι οι 
πρωτοβουλίες αυτές μπορούν συχνά να έχουν αποτελέσματα 
τα οποία δεν είχαν προβλεφθεί από την αρχή. Δύσκολο 
επίσης σε πολλές περιπτώσεις είναι να προβλεφθεί η ποσοτι­
κή επίδραση τέτοιων πρωτοβουλιών στην αποσχόληση και σε 
άλλες σχετικές οικονομικές μεταβλητές. Επιπλέον, ορισμέ­
νες περιφέρειες ή κράτη έχουν αναπτύξει μια ειδική εμπει­
ρογνωμοσύνη από την οποία άλλοι θα μπορούσαν να επωφε­
ληθούν κατά την κατάρτιση συγκεκριμένων ειδών σχεδίων, 
για παράδειγμα στην ανάπτυξη των βιοτεχνιών και των 
συνεταιρισμών. Για τις καταστάσεις αυτές, η ΟΚΕ προτείνει 
να μελετηθεί από την Επιτροπή το ενδεχόμενο μιας εκτενέ­
στερης χρήσης των προγραμμάτων επίδειξης σε μερικές 
κατάλληλες περιφέρειες. Τα προγράμματα αυτάΟα πρέπει να 
καταστούν αντικείμενο εμπεριστατωμένης μελέτης και προ­
σεκτικής παρακολούθησης προκειμένου να επισημανθούν 
τόσο τα ισχυρά όσο και τα αδύνατα στοιχεία τους, και αυτό 
θα αποτελέσει σημαντικό δεδομένο στη χάραξη των μελλο­
ντικών πολιτικών τόσο στο επίπεδο των προγραμμάτων όσο 
και στο επίπεδο των σχεδίων. 
Συμπεράσματα 
5.1. Επικροτώντας την έκθεση, η ΟΚΕ θεωρεί απαραίτητο 
η πληροφόρηση η οποία περιέχεται σ' αυτήν να επεκταθεί 
τόσο ώστε να συμπεριλάβει μια εκτενέστερη ανάλυση των 
δραστηριοτήτων του Ταμείου. Απαιτείται επίσης μια ακρι­
βέστερη εξειδίκευση των αντικειμενικών στόχων του Ταμείου 
και μια εκτενέστερη εκτίμηση της αποτελεσματικότητας των 
χορηγήσεων για την πραγματοποίηση των στόχων. 
5.2. Η προσέγγιση αυτή συμφωνεί με το πνεύμα του 
Ταμείου, αν και αναγνωρίζεται ότι θα χρειασθεί καιρό και 
πόρους για να αναπτυχθεί πλήρως. Διατυπώνεται επίσης η 
σκέψη ότι η δέκατη ετήσια έκθεση η οποία, συμπληρώνοντας 
γενικά τις δραστηριότητες που προβλέπονταν από τον προ­
ηγούμενο κανονισμό, θα σημειώσει και το τέλος μιας εποχής 
του ΕΤΠΑ, θα παράσχει την ιδεώδη ευκαιρία για την επανε­
κτίμηση σύμφωνα με το πνεύμα αυτό. 
5.3. Η ΟΚΕ κατανοεί ότι οι προτάσεις του θα επιβαρύνουν 
υπερβολικά τους υπάρχοντες πόρους της ΓΔ XVI. Διατυπώ­
νει συνεπώς τη σύσταση να διατεθεί ο κατάλληλος αριθμός 
προσωπικού με την απαιτούμενη πείρα και προσόντα για να 
αναλάβει τον αυξανόμενο όγκο εργασίας που προτείνεται. 
5.4. Τέλος, η ΟΚΕ επαναλαμβάνει ότι οι διαφορές ως προς 
το μέγεθος της περιφερειακής ανεργίας έχουν αυξηθεί 
ουσιαστικά τα τελευταία χρόνια παρά τις αυξανόμενες 
συνδρομές του ΕΤΠΑ. Δεν πιστεύει ότι η σχεδιαζόμενη 
8. 7. 85 Επίσημη Εφημερίδα των Ευρωπαϊκών Κοινοτήτων Αριθ. C 169/5 
επέκταση του Ταμείου κατά τα επόμενα χρόνια θα επαρκέσει 
για να αντισταθμισθούν οι τάσεις αυτές. Μια αποτελεσματι­
κότερη χρήση των διατάξεων που υπάρχουν για να αντιμε­
τωπισθούν οι ανάγκες των τοπικών κοινοτήτων, σε συνδυα­
σμό με μεγαλύτερη ανάμειξη των κοινοτήτων αυτών στις διαδικασίες λήψης αποφάσεων, θα μπορούσε να έχει σαν 
αποτέλεσμα μια θετική και ιδιαίτερα επιθυμητή βελτίωση. 
Περαιτέρω εντατική έρευνα μπορεί να παράσχει μια ισχυρή 
δικαιολογία για τις εξαιρετικά αυξημένες χρηματοδοτικές 
χορηγήσεις. 
Βρυξέλλες, 24 Απριλίου 1985. 
Ο Πρόεδρος 
της Οικονομικής και Κοινωνικής 
Επιτροπής 
Gerd MUHR 
Γνωμοδότηση για την πρόταση οδηγίας του Συμβουλίου σχετικά με την εναρμόνιση των νομοθεσιών των 
κρατών μελών που αφορούν τους μηχανισμούς του τύπου με δύο ορθοστάτες που τοποθετούνται 
μπροστά στο κάθισμα του οδηγού, για προστασία στην περίπτωση ανατροπής τροχοφόρων γεωργικών ή 
δασικών ελκυστήρων με στενό μετατρόχιο 
(85/C 169/02) 
Στις 7 Δεκεμβρίου 1984 το Συμβούλιο αποφάσισε να ζητήσει τη γνώμη της Οικονομικής και 
Κοινωνικής Επιτροπής, σύμφωνα με τις διατάξεις του άρθρου 100 της συνθήκης για την ίδρυση της 
Ευρωπαϊκής Οικονομικής Κοινότητας για το παραπάνω αναφερόμενο σχέδιο. 
Το Τμήμα Βιομηχανίας, Εμπορίου, Βιοτεχνίας και Υπηρεσιών, στο οποίο ανατέθηκε η προετοιμασία 
των σχετικών εργασιών, υιοθέτησε τη γνωμοδότηση του στις 10 Απριλίου 1985 (εισηγητής: ο 
κ. Masprone). 
Στη διάρκεια της 226ης συνόδου ολομέλειας (συνεδρίαση της 24ης Απριλίου 1985) η Οικονομική και 
Κοινωνική Επιτροπή (ΟΚΕ) υιοθέτησε ομόφωνα την ακόλουθη γνωμοδότηση: 
Η ΟΚΕ υπογραμμίζει κυρίως τη σημασία της υπό εξέταση 
πρότασης οδηγίας που αποσκοπεί στη βελτίωση των συνθη­
κών ασφάλειας των ελκυστήρων, στα πλαίσια της διαδικα­
σίας άρσης των τεχνικών εμποδίων στις ανταλλαγές, κυρίως 
στην περίπτωση των μέσων με στενό μετατρόχιο, που είναι 
κατά συνέπεια πιο επιρεπή σε μια πιθανή πλάγια ανατροπή. 
Η ΟΚΕ υπενθυμίζει ότι η γεωργία είναι ο κλάδος δραστηριό­
τητας ο οποίος μαστίζεται ακόμη από μεγάλο αριθμό επαγ­
γελματικών ασθενειών και ατυχημάτων, πολλά από τα οποία 
είναι θανατηφόρα. 
Μία από τις δυνατότητες αντιμετώπισης αυτής της κατάσ­
τασης είναι, μεταξύ των άλλων, η βελτίωση της ασφάλειας, 
όσον αφορά τη χρήση των ελκυστήρων, πράγμα που επι­
βεβαιώνεται από τις στατιστικές των διαφόρων χωρών σχε­
τικά με τα θανατηφόρα ατυχήματα στις γεωργικές επιχειρή­
σεις, τα οποία τα τελευταία χρόνια σημείωσαν σαφή μείωση. 
Προφανώς, αυτές οι συνθήκες ασφάλειας περιορίζονται, εάν 
οι προστατευτικοί μηχανισμοί υφίστανται αλλοίωση από τον 
χρήστη. 
Σε γενικές γραμμές, η ΟΚΕ εκφράζει τη συμφωνία της με τις 
διατάξεις αυτής της πρότασης που συμπληρώνει την προη­
γούμενη που αφορά μόνο τος προστατευτικούς μηχανισμούς 
τύπου «πλαίσιο ή καμπίνα» που τοποθετούνται στον ίδιο 
τύπο ελκυστήρα. Επιπλέον, ήδη στη γνωμοδότηση της της 
6ης Ιουλίου 1983 η ΟΚΕ είχε λάβει υπόψη της το γεγονός ότι η 
Επιτροπή είχε εκδηλώσει την πρόθεση της να παρουσιάσει 
και μια άλλη οδηγία σχετικά με τους προστατευτικούς 
μηχανισμούς του τύπου «δύο ορθοστάτες που τοποθετούνται στο εμπρόσθιο μέρος», δηλαδή αυτού που αποτελεί το 
αντικείμενο της υπό εξέταση πρότασης. Η ΟΚΕ είχε εξάλλου 
εκδηλώσει τη συμφωνία της για την ύπαρξη των δύο ξεχω­
ριστών οδηγιών, υπογραμμίζοντας ωστόσο την ανάγκη να 
τεθούν και οι δύο σε ισχύ ταυτόχρονα, ώστε να δοθεί η 
δυνατότητα στους κατασκευαστές να επιλέξουν τον τύπο 
προστατευτικού μηχανισμού που θα εφαρμόσουν στα μέσα 
που κατασκευάζουν. 
Η ΟΚΕ επιβεβαιώνει αυτή τη θέση. 
Άρθρο 1 - Πρώτο εδάφιο 
Η ΟΚΕ εκφράζει την ικανοποίηση της για το γεγονός ότι η 
Επιτροπή επαναλαμβάνει στην πρόταση της αυτή τη δια­
τύπωση που είχε υποδειχτεί απ' αυτή σχετικά με το θέμα του 
ύψους από το έδαφος αυτού του τύπου ελκυστήρων. 
Άρθρο 1 - Δεύτερο εδάφιο 
Διαπιστώνεται ότι σε σχέση με την προηγούμενη οδηγία που 
βρίσκεται στο στάδιο της υιοθέτησης από το Συμβούλιο, η 
παρούσα πρόταση αναφέρεται, πέρα από το ελάχιστο μετα­
τρόχιο, και στο μέγιστο μετατρόχιο. Η ΟΚΕ αναρωτιέται για 
ποιο λόγο έγινε αυτή η προσθήκη, και προτείνει να συνταχθεί 
το κείμενο του δεύτερου εδαφίου ως εξής: 
«— ελάχιστη απόσταση μεταξύ των αξόνων κατώτερη 
από 1 150 μ. μ.»